kardosdrur/scandi-wiki huggingface dataset:
Infektiøs hæmatopoietisk nekrose

Infektiøs hæmatopoietisk nekrose (forkortet IHN) er en fiskesygdom som primært rammer fisk i laksefamilien. Sygdommen forårsages af Infektiøs hæmatopoietisk nekrose virus (IHNV) som er et virus i virusfamilien Rhabdovidiae. Sygdommen har en meget stor dødelighed (80-90 %) for fiskeyngel, mens den er mindre for udvoksede fisk. Den har gjort stor skade i dambrug hvor især regnbueørred og atlantisk laks er blevet ramt.

Udbredelse 
IHN har været i USA og Japan siden 1960'erne. Sygdommen blev første gang påvist i Europa i 1987 i Frankrig og Italien, og den har siden spredt sig i Europa. Sygdommen blev konstateret i Danmark 18. maj 2021 for første gang.

Smitte 
IHN smitter gennem afføring, urin og slim fra syge fisk i vandet. Sygdommen kan også spredes ved flytning af inficerede æg og fisk eller ved brug af kontaminerede redskaber i dambrug. Fisk som overlever sygdommen, kan være raske smittebærere.

Referencer 

Dyrs sygdomme
Virussygdomme
Okome sogn

Okome sogn i Halland var en del af Faurås herred. Okome distrikt dækker det samme område og er en del af Falkenbergs kommun. Sognets areal var 58,78 kvadratkilometer, heraf land 55,97. I 2020 havde distriktet 502 indbyggere. Byen Okome og en del af byen Ætrafors ligger i sognet.

Navnet (1177 Ochem) stammer fra ok (høj) og hem. Der er fire naturreservater i sognet: Sumpafallen (delt med Svartrå sogn), Bergs naturskog (delt med Gællared sogn), Boa og Skogens naturreservat.

Kilder 

Sogne i Faurås herred
Folkebogføringsdistrikter i Falkenbergs kommun
So Under Pressure

"So Under Pressure" er en dance-pop-sang af den australske sangerinde Dannii Minogue. Sangen blev skrevet af Minogue, Terry Ronald og LMC, og blev produceret af Lee Monteverde for Minogues femte studiealbum Club Disco (2007). Sangen blev også udgivet af den første singlen til hendes samlingsalbum The Hits & Beyond (2006). Sangteksten taler om kræftdiagnosen af Minogues søster Kylie og en navngiven ven.

Listeplaceringer 
"So Under Pressure" blev officielt udgivet i Storbritannien og Irland den 12. juni 2006. Sangen nåede nummer 20 på UK Singles Chart den 19. juni 2006, og forblev på hitlisterne i tre ugen. I Irland nåede sangen nummer 31 på Irish Singles Chart og forblev på hitlisterne i en uge. Sangen blev udgivet i Australien den 29. juni 2006 og nåede nummer 16 på hitlisten den 8. august 2006 og blev Minogues ottende single til at nå Top 20. Sangen forblev på hitlisterne i fem uger indtil den 5. september 2006.

Musikvideo 
Musikvideoen til "So Under Pressure" indeholder en scene med Minogue i et hvidt rum klædt i et sort badetøj. Hun ligger derefter oven på en hvid platform med en pyton viklet om hendes krop.

Formater og sporliste 
Britisk CD single 1
 "So Under Pressure" (Radio Edit) – 3:20
 "So Under Pressure" (Soulseekerz Remix) – 7:48
 "So Under Pressure" (Extended Mix) – 6:43
 "So Under Pressure" (Steve Pitron Remix) – 7:13
 "So Under Pressure" (Riffs & Rays Remix) – 8:05
 "So Under Pressure" (Thriller Jill Remix) – 8:19
 "So Under Pressure" (Music video)

Britisk CD single 2
 "So Under Pressure" (Radio Edit) – 3:20
 "Feel Like I Do" – 3:48

Britisk 12" vinyl single
 "So Under Pressure" (Extended Mix) – 6:43
 "So Under Pressure" (Soulseekerz Remix) – 7:48

Australsk CD single 1
 "So Under Pressure" (Radio Edit) – 3:22
 "So Under Pressure" (Soul Seekerz Remix) – 7:47
 "So Under Pressure" (Extended Mix) – 6:42
 "So Under Pressure" (Steve Pitron Remix) – 7:12
 "So Under Pressure" (Riffs & Rays Remix) – 6:47
 "So Under Pressure" (Thriller Jill Remix) – 8:02

Australsk CD single 2
 "So Under Pressure" (Soul Seekerz Extended Mix) – 7:48
 "So Under Pressure" (LMC Extended Mix) – 6:42
 "So Under Pressure" (Express Theory Mix) – 5:52
 "So Under Pressure" (Soul Seekerz Dub) – 7:48
 "So Under Pressure" (Radio Edit) – 3:22
 "Feel Like I Do" – 3:49
 "So Under Pressure" (Music video)

Hitlister

Referencer

Eksterne henvisninger 
 Officielle tekst

Dannii Minogue-sange
Singler fra 2006
Modeste Testas

Al Pouessi, døbt Marthe Adélaïde Modeste Testas og kendt under navnet Modeste Testas (1765-1870) var en etiopisk kvinde, der blev født omkring 1765. Hun blev fanget og gjort til slave, købt af købmænd fra Bordeaux og efterfølgende frigivet efter at have boet på tre kontinenter. En af hendes efterkommere er en tidligere præsident for Haiti, François Denys Légitime.

Biografi 

Testas blev født med navnet Al Pouessi i Etiopien i Østafrika. Hun blev fanget i et raid i en alder af fjorten år efter en strid med en anden stamme og transporteret til Vestafrika hvorfra hun blev solgt. Hun blev købt mellem 1778 og 1781 af Pierre og François Testas, der var købmænd og slavehandlere fra Bordeaux og ejere af en sukkerplantage på øen Hispaniola. Hun kom til Bordeaux, hvor hun blev døbt af brødrene Testas i 1781 som gav hende navnet Marthe Adelaïde Modeste Testas. Samme år blev hun transporteret med François Testas til deres plantage på  Hispaniola. Hun fik to børn med sin ejer. Som slave kunne hun ikke give samtykke, og omstændighederne ved deres forhold kendes ikke.

I 1795 flyttede François Testas Haiti til New York. Han medbragte sine slave-tjenstefolk, herunder Modeste Testas og Joseph Lespérance. Efter at være flyttet til Baltimore døde François i Philadelphia. I sin testamente frigjorde han de slaver som han ejede. For Testas var en af betingelserne for hendes frigivekse imidlertid at hun skulle gifte sig med Lespérance. Parret vendte tilbage til Hispaniola hvor Testas arvede land. Hun og Lespérance fik et antal børn.

Testas døde i 1870 i en alder af 105 år på sin ejendom i nærheden af byen Jérémie.

Eftermæle 
Et af Testas' børnebørn, François Denys Légitime, der var søn af Tinette Lespérance, blev Haitis præsident fra 1888 til 1889.

Den 10. maj 2019 blev en bronzestatue af Testas, lavet af den haitiske billedhugger Woodly Caymitte, afsløret i Bordeaux. Statuen er 1,7 m høj og er placeret ved Garonnes bred. 

Statuen blev fundet overhældt med hvid maling 13. september 2021. Motivet antages at være racistisk. Rådmand Stephane Gomot udtalte at hvis racisme kan bekræftes at være motivet, vil det betyde et "meget voldsomt angreb på alt, hvad denne statue repræsenterer", herunder "mindet om mennesker, der blev deporteret af slavehandlere".

Referencer 

Slaver
Personer fra Etiopien
Personer fra Haiti
Stortingsvalget 2021

Stortingsvalget 2021 var et parlamentsvalg i Norge, som blev afholdt d. 13. september 2021. Alle 169 mandater i det norske parlament, Stortinget, var til valg.

Sent om aftenen d. 13. september, erkendte siddende statsminister fra Høyre Erna Solberg nederlaget. Hendes parti fik næstflest mandater til Stortinget. Jonas Gahr Støres Arbeiderpartiet genvandt sin poition som Norges største parti på trods af n mindre nedgang i andelen af stemmer. Efter valget blev Jonas Gahr Støre statsminister ved at forme en mindretalsregering med Senterpartiet, efter mislyggede forhandlinger med Sosialistisk Venstreparti og Senterpartiet.

Referencer 

2021
Politiske valg i 2021
Pasientfokus

Pasientfokus er et norsk politisk parti. De stillede op i Finnmark til stortingsvalget 2021, hvor de fik 0,2 % nationalt og 13,1 % i Finnmark. Resultatet førte til at partileder Irene Ojala blev valgt ind i Stortinget.

Deres højeste prioriterede sag er et nyt akutsygehus i Alta.

Referencer

Eksterne henvisninger 
 Officiel hjemmeside

Politiske partier i Norge
Finnmark
Etableret i 2018
Niels Ebbesens Gård

Niels Ebbesens Gård eller Rådmand Jens Jensens Gård er en fredet bygning i Storegade i Randers, hvis ældste dele er dateret til 1643. Det er byens største bevarede bindingsværkshus i tre etager, og den består af et forhus, et baghus og et sidehus.

Historie 

Bygningen blev opført af Rådmand Jens Jensen i midten af 1600-tallet, som var en driftig periode i Randers' historie. En inskription på porthammer daterer bygningen til 1643.

En myte fortæller, at Niels Ebbesen slog grev Gerhard ihjel her i 1340, men bygningen blev først opført 303 år senere. En luge på anden sal skal derfor altid stå åbne i bygningen, så greven kan flyve ud.
 
Mellem 1761 og 1791 blev de tre nordre fag opført som en kopi af de øvrige fag. Sidehuset er sandsynligvis opført samtidig med forhuset. Et sidehus på ti fag i tre stokværks højde er bygget sammen med forhuset. Sidehuset er siden forlænget mod øst.

Et sydehus i den nordlige ende af gården blev tilføjet til Niels Ebbesens Gård i 1700-tallet. I 1891 blev bygningen restaureret, og her blev det nederste tømmer i forhuset udskiftet. Gården har været fredet siden 1918.

Siden 1975 har bygningen været ejet af fonden til Bevarelse af Gamle bygninger i Randers Kommune ejendomme. Fonden udførte en gennemgribende restaurering i 1986-87. i dag findes erhvervslejemål i stueetagen, og boliger i første stokværk.

Beskrivelse 
Bygningen er i tre stokværk og opført i bindingsværk i renæssancestil. Sidehuset er ligeledes i tre stokværk. Mellem hver etage er der udkragning støttet af knægte.

Over porten er skrevet Herre jeg tror paa dig. Lad mig aldrig beskemmis. Frels mig ved din retferdighed. Bøy dine øren til mig hielp mig ver for mig en sterck kleppe og fast slaat at hielpe mig. 1643. Jens Jensøn. Marren Jensdatter.

Se også 
 Fredede bygninger i Randers Kommune

Referencer

Eksterne henvisninger 

Fredede bygninger, konstruktioner og anlæg i Randers Kommune
Bygninger, konstruktioner og anlæg i Randers
Bindingsværksbygninger i Danmark
Renæssancens arkitektur
Etableret i 1643
Irene Ojala

Irene Ojala (født 8. oktober 1960, fra Kiberg) er en norsk politiker, der efter valget d. 13. september 2021 er valgt ind i Stortinget for partiet Pasientfokus i Finnmark. 

Hun er uddannet samfundsplanlægger og har en bachelorgrad i Nordområdestudier. Hun er leder for den frivillige organisation Pasientfokus og stiftelsen Alta sykehus med Pasientfokus.

Referencer

Eksterne henvisninger  
 pasientfokus.no 1. kandidat: Irene Ojala

Stortingsrepræsentanter
Potts sygdom

Potts sygdom eller Potts syndrom (på latin: Morbus Pott) er en tuberkuloseinfektion forårsaget af mycobacterium tuberculosis, der sidder i ryggen. Den er opkaldt efter den engelske kirurg Percivall Pott (1714-1788), der som den første i 1779 beskrev sygdommen, der også er blevet påvist i egyptiske mumier.

Sygdommen har flere alvorlige konsekvenser. Den kan forårsage neurologisk skade, kyphoscoliose og ankyloserende spondylitis. Som et resultat af sygdommen reduceres lungevolumen og mængden af alveoler, der fungerer. Hvis hvirvelskaden opstår hos et barn under fire år, vil effekten på mængden af alveoler være endnu større. Den reducerede lungekapacitet kan føre til cor pulmonale og stærkt reduceret levetid.

Efterhånden som medicin mod tuberkulose er blevet mere almindelig, og sundhedsvæsenet er blevet bedre, er sygdommen blevet ualmindelig i industrialiserede lande. I udviklingslande er det dog stadig en almindelig dødsårsag.

En kendt person, der muligvis døde af Potts sygdom, er Søren Kierkegaard. Selv fremsatte han den lægmandsformodning, at hans pukkelryg skyldtes et fald fra et frugttræ, da han var barn. Han havde også den formodning, at hans svækkede almentilstand skyldtes hans høje aktivitet med at skrive døgnet rundt. Lægen Kaare Weismann og filosoffen Jens Staubrand gennemgik i 2013 Kierkegaards bevarede sygehusjournaler og konkluderede, at Kierkegaard som 42-årig sandsynligvis døde af Potts sygdom.

Referencer 

Søren Kierkegaard
Infektionssygdomme
Sygdomme
Lego RoboRiders

Lego RoboRiders er en produktlinje produceret af den danske legetøjskoncern LEGO, der blev introduceret i 2000, og udfaset allerede året efter. Det er den sidste serie af action-legetøj i Lego Technic-temaet inden Bionicle blev introduceret i 2001. Serien tog over for serien Throwbot / Slizer.

Referencer

Eksterne henvisninger 
 The Lego Group Homepage

RoboRiders
Lego Quatro

Lego Quatro er en produktlinje produceret af den danske legetøjskoncern LEGO, der blev introduceret i 2004. Temaet består af simple byggeklodser, der er dobbelt så store som Lego Duplo, og som kan sidder sammen med Duplo-klodser. Sættene var designet til børn fra 1-3 år, og logoet var den samme elefant som Duplo Primo, blot i en anden farve Temaet blev udfaset i 2006.

Referencer

Eksterne henvisninger 
 The Lego Group Homepage

Quatro
Emma Weyant

Emma Weyant (født 24. december 2001) er en amerikansk konkurrencesvømmer.

Hun kvalificerede sig til de olympiske lege 2020 i 400 m individuel medley og vandt sølvmedaljen ved dette stævne.

Referencer

Eksterne henvisninger 
 

Svømmere fra USA
Olympiske svømmere fra USA
Olympiske medaljevindere i svømning
Olympiske sølvmedaljevindere fra USA
Medaljevindere ved sommer-OL 2020
Svømmere ved sommer-OL 2020
Deltagere for USA ved sommer-OL 2020
Modulex

Modulex er et dansk firma, der laver skilte, og en tidligere produktlinje produceret af den danske legetøjskoncern LEGO, der blev introduceret i 1963. Temaet var et meget atypisk tema, idet det var målrettet arkitekter, som kunne bruge klodserne til at visualisere deres projekter. Klodserne har samme form som traditionelle legoklodser, men er noget mindre, og det er ikke kompatible med almindelige legoklodser.

Oprindeligt blev sættene lanceret som M20, da klodserne var fremstillet til at bygge modeller i skala 1:20. Klodserne var 5:5:5, hvor normale legoklodser var 5:5:6, og Modulexklodserne var 0,5x0,5 cm brede.
Pladerne fandtes kun i 1x12 eller 1x16, da disse plader var fremstillet til at blive skåret eller klippet i den længde, som man skulle bruge, og der blev også lagt op til at man kunne lime klodserne sammen.

Klodserne kom i farverne brun, okkergul, terrakotta, blågrøn, sandfarve og olivengrøn. Dette adskilte sig fra de normale legoklodser, der fandtes i langt mere klare farve; rød, gul, grøn, blå, sort, grå og transparent. Den sandfarvede modulex-farve er blevet introduceret i legoklodser som Tan. De øvrige farver er i større eller mindre grad blev produceret i moderne tid i lego, men i lidt andre nuancer.

Historie 
De blev produceret, fordi Godtfred Kirk Christiansen gerne ville fremstille en model af det hus, som han var ved at få bygget lige i begyndelsen af 1960'erne, men med de almindelige Legoklodser kunne han ikke få skalaen til at passe. Modulex-klodserne blev derfor fremstillet specielt til Kirk Christiansen, der efterfølgende mente, at der var et marked. De blev udelukkende solgt i æsker efter farve.

I 1965 blev det oprettet som sit eget selskab, og toppen af klodserne fik nu et "M".

I 2015 solgte Modulex A/S rettighederne til klodserne og de tilbageværende støbeforme til Anders Kirk Johansen (Kjeld Kirk Kristiansens nevø, der ikke er en del af Lego-koncernen), der havde skabet et nyt firm ved navn Modulex Bricks A/S. Der blev produceret nogle testklodser, men blev i januar 2015 købt af Lego firmaet, som lukkede for produktionen.

Referencer

Eksterne henvisninger 
 The Lego Group Homepage
 
 The Forgotten Story of Modulex: LEGO's Lost Cousin på YouTube

LEGO-temaer
Fremstillingsvirksomheder i Danmark
Etableret i 1963
Lego The Powerpuff Girls

Lego The Powerpuff Girls er en produktlinje produceret af den danske legetøjskoncern LEGO fra 2018-2019, og er baseret på Cartoon Networks tv-serie Powerpuff Pigerne. Sættene blev solgt med licens fra Cartoon Network. Inden lanceringen af temaet blev der udgivet to sæt til Lego Dimensions-computerspillet i 2017.

Sæt 
 41287 Bubbles Playground Showdown
 41288 Mojo Jojo Strikes

Referencer

Eksterne henvisninger 
 The Lego Group Homepage

The Powerpuff Girls
Lego DC Super Hero Girls

Lego DC Super Hero Girls er en produktlinje produceret af den danske legetøjskoncern LEGO, der blev introduceret i 2016, og den er baseret på DC Super Hero Girls. Det blev solgt meds licens fra DC Comics og Warner Bros. Animation. Udover legetøjssæt blev der produceret af flere kortfilm og tv-film. Figurerne er af samme type som Lego Friends Temaet blev udfaset i slutningen af 2018.

Sæt 
 30546	Krypto saves the day polybag
 41230 Batgirl Batjet Chase
 41231 Harley Quinn to the rescue
 41232 Super Hero High School
 41233 Lashina Tank
 41234 Bumblebee Helicopter
 41235 Wonder Woman Dorm
 41236 Harley Quinn Dorm
 41237 Batgirl Secret Bunker
 41238 Lena Luthor Kryptomite Factory
 41239 Eclipso Dark Palace

Se også 
 Lego Friends
 Lego Elves

Referencer

Eksterne henvisninger 
 The Lego Group Homepage

DC Super Hero Girls
DC Comics
Randers gamle rådhus

Randers gamle rådhus eller blot Randers rådhus er et fredet rådhus, der ligger på Rådshustorvet fra 1780, og er tegnet af Christian Jensen Mørup.

Historie 
Det første rådhus på stedet blev opført i 1431. I 1661 blev der erstattet af et nyt rådhus. I 1778 var bygningen dog så forfalden, at den blev revet ned og erstattet med den nuværende bygning, som er tegnet af Christian Jensen Mørup. det stod færdigt af 1780, og der blev anvendt byggematerialer fra det tidligere rådhus. Spiret blev tilføjet i 1794. Bygningen er opførte i nyklassicistisk stil.

I 1930 blev bygningen flyttet 3 m mod nord for at gøre bedre plads til den øgede biltrafik. Hele bygnignen blev hævet på kraftige jernbjælker og trukket til den nuværende placering. En granitvinkel i fortovet syd for rådhuset viser, hvor det tidligere har stået.

Der er opstillet en statue af Niels Ebbesen fremstillet af F.E. Ring.

I 2020 blev rådhuset renoveret.

Bygningen bruges i dag til byrådsmøder, officielle arrangementer og borgerlige vielser.

Se også 
 Fredede bygninger i Randers Kommune

Referencer

Eksterne henvisninger 

Fredede rådhuse i Danmark
Fredede bygninger, konstruktioner og anlæg i Randers Kommune
Gamle rådhus
Etableret i 1780
Sparekassen Danmark

Sparekassen Danmark er Danmarks største sparekasse med mere end 1.200 medarbejdere og 54 afdelinger. Sparekassen blev dannet den 1. september 2021 ved en ligeværdig fusion af Sparekassen Vendsyssel og Jutlander Bank. 

Selskabet er organiseret som en traditionel, selvejende garantsparekasse - som således ikke har aktionærer, men i stedet ejes af de kunder, som indskyder garantkapital.

I forbindelse med fusionen er der allokeret garantkapital til etablering af nye velgørende fonde, således at sparekassens fonde forventer at kunne udbetale 100 mio. kr. pr. år.

Referencer 
 
Banker i Danmark
Etableret i 2021
Lego Speed Racer

Lego Speed Racer er en produktlinje produceret af den danske legetøjskoncern LEGO, der blev produceret i 2008, der er baseret på filmen fra 2018, der igen er baseret på animationsserien Speed Racer. Det er et undertema til Lego Racers, og der blev udgivet fire sæt i serien.

Sæt

Referencer

Eksterne henvisninger 
 The Lego Group Homepage

Speed Racer
TCM Group

TCM Group er en dansk køkkenproducent, som står bag de tre køkkenkæder Svane Køkkenet, Tvis Køkkener og Nettoline, som har butikker i Danmark og Norge. Koncernen har hovedkontor i Tvis nær Holstebro, Midtjylland.

Den 24. november 2017 blev TCM Group A/S noteret på Nasdaq Copenhagen, og den 4. januar 2021 gik selskabet fra at være Smallcap til Midcap. I 2020-regnskabet kan man læse, at koncernen omsatte for 1.025 millioner kroner.

Referencer

Eksterne henvisninger
Officiel hjemmeside

Byggematerialeproducenter i Danmark
Køkkenforretningskæder i Danmark
Lego Studios

Lego Studios er en produktlinje produceret af den danske legetøjskoncern LEGO, der blev produceret i 2000-2003, der fokuserede af filmfremstilling og delelementer af dette. En del af temaet bestod i at man kunne lave stop-motion-film med Lego, og flere hjemmesider er blevet skabt dedikeret til disse film, inklusive Brickfilms.com.

The Lego Director-karakteren optræder i adskillige Lego Studio-sæt og computerspil. Han optrådte også i Lego Island Xtreme Stunts. Han er baseret på Steven Spielberg, og har altid brunt skæg, små briller og en kasket.

Referencer

Eksterne henvisninger 
 The Lego Group Homepage

Studios
Giorgio Zampori

Giordio Zampori (født 4. juni 1887 i Milano, død 7. december 1965) var en italiensk gymnast, som deltog i tre olympiske lege i begyndelsen af 1900-tallet. 

Zamporis første store internationale resultat kom, da han vandt bronze i ringe og i holdkonkurrencen ved VM 1909, hvorpå han vandt guld i parallelle barrer samt sølv i bensving ved VM 1911.

Zamporis første OL var i 1912 i Stockholm, hvor han stillede op i mangekamp både individuelt og i holdkonkurrencen. I den individuelle konkurrence kom han på en delt fjerdeplads med 128,0 point. I holdkonkurrencen, som optrådte på OL-programmet første gang dette år, konkurrerede hold med mellem 16 og 40 gymnaster mod hinanden, og italienerne med seks af de ti bedste i den individuelle konkurrence vandt sikkert med 53,15 point, mens ungarerne på andenpladsen opnåede 45,45 point og briterne på tredjepladsen 36,90 point.

Ved VM i 1913 vandt Zampori tre konkurrencer: Ringe (delt med tre andre), parallelle barrer (delt med landsmanden Guido Boni, som han også delte den individuelle fjerdeplads med ved OL i 1912) samt bensving. Han var desuden med på holdet, der vandt bronze samme år.

Ved første OL efter krigen i 1920 i Antwerpen stillede Zampori igen op i mangekamp individuelt og for hold. I den individuelle konkurrence sejrede han med 88,35 point foran de to franskmænd Marco Torrès (87,62 point) og Jean Gounot (87,45 point). Det var Zamporis eneste store sejr i individuel mangekamp. I holdkampen, der var på programmet for anden og sidste gang, var han med til at sikre, at italienerne genvandt guldet fra 1912. De opnåede 359,855 point, mens Belgien på andenpladsen fik 346,765 point og Frankrig på tredjepladsen 340,100 point.

Zampori var med ved OL for sidste gang i OL 1924 i Paris. Her stillede han op i mangekamp individuelt og for hold (efter nyt system i forhold til 1912 og 1920; her var der otte mand på holdene). Individuelt blev han nummer 26, mens han var med til at vinde guld i holdkampen, hvor Italien opnåede 839,058 point, mens Frankrig på andenpladsen fik 820,528 point og Schweiz på tredjepladsen fik 816,661 point. Han deltog også i alle disciplinkonkurrencer, men opnåede forholdsvis dårlige placeringer bortset fra i parallelle barrer, hvor han med 21,45 point blev nummer tre efter schweizeren August Güttinger på førstepladsen med 21,63 point og tjekkoslovakken Robert Pražák med 21,61 point.

Efter afslutningen af sin aktive karriere blev Zampori gymnastiklærer i Brescia, og han var træner for det italienske gymnastiklandshold op til og med OL 1960.

Referencer

Eksterne henvisninger 
 

Gymnaster fra Italien
Deltagere for Italien ved sommer-OL 1912
Deltagere for Italien ved sommer-OL 1920
Deltagere for Italien ved sommer-OL 1924
Olympiske mestre fra Italien
Olympiske bronzemedaljevindere fra Italien
Une Bastholm

Une Aina Bastholm (født 14. januar 1986 i Trondheim) er en norsk politiker for Miljøpartiet De Grønne og medlem af Stortinget. Hun blev valgt til partileder i Miljøpartiet De Grønne 2020 og var en af to nationale talsmænd fra 2016 til 2020.

Eksterne henvisninger 

Personer fra Trondheim
Chelsea Hodges

Chelsea Hodges (født 27. juni 2001) er en australsk svømmer.

I 2021 repræsentererede hun Australien under sommer-OL 2020 i Tokyo og vandt guldmedalje i 4 × 100 m medley.

Referanser

Eksterne henvisninger 
  

 
Svømmere fra Australien 
Svømmere ved sommer-OL 2020 
Olympiske medaljevindere i svømning
Olympiske mestre fra Australien 
Medaljevindere ved sommer-OL 2020